paragraph_text: Aldosteron potiče zadržavanja vode i natrija u tijelu, te smanjuje koncentraciju kalija u tijelu. Najveći dio toga učinak postiže djelovanjem na bubreg, točnije distalne tubule i sabirne kanaliće (dijelovi nefrona, funkcionalne jedinice bubrega) gdje se veže za mineralokortikoidni receptor unutar stanice. Vezanje potiče reapsoprciju natrijevih iona, aktiviranjem većeg broja Na/K pumpi na bazolateralnoj strani stanice i povećanjem broja kanala za natrij na apikalnoj strani stanice. Učinak toga je povećanje reapsorpcije natrija i vode u krvotok, te pojačno lučenje kalija u urin. Aldosteron u žlijezdama slinovnicama i žlijezdama znojnicama povećava reapsopciju natrija i vode i povećava izlučivanje kalija, dok u probavnom sustavu, posebno debelom crijevu može također povećati reapsorpciju natrija i vode.